b'\n_START_ARTICLE_\nPiatnitzkysaurus\n_START_SECTION_\nKlasifikacija\n_START_PARAGRAPH_\nProna\xc4\x91ena su dva nepotpuna skeleta Piatnitzkysaurusa (dvije nepotpune lubanje i dijelovi ostatka tijela) i znanstvenici jo\xc5\xa1 nisu sigurni gdje je njegovo mjesto me\xc4\x91u teropodima. Razli\xc4\x8dita istra\xc5\xbeivanja govore da je mogao biti ili megalosaurid ili bazalni carnosaur. U srodstvu je sa alosaurom, ali je \xc5\xbeivio oko 15 milijuna godina prije njega._NEWLINE_Tipi\xc4\x8dnu vrstu, Piatnitzkysaurus floresi, je opisao Jose Bonaparte 1979. godine.\n_START_SECTION_\nOpis\n_START_PARAGRAPH_\nPiatnitzkysaurus je bio dug 4,3 metra i te\xc5\xbeak oko 275 kg. Bio je vrlo sli\xc4\x8dan alosauru, ali je imao du\xc5\xbee ruke. Imao je par ko\xc5\xa1tanih izraslina koje su i\xc5\xa1le od o\xc4\x8diju do kraja nju\xc5\xa1ke. Ruke su mu bile relativno malene, sa tri prsta sa pand\xc5\xbeama, ali su bile sna\xc5\xbene. Vrat mu je bio kratak i mi\xc5\xa1i\xc4\x87av. Rep je bio dug, sna\xc5\xbean i nepokretljiv._NEWLINE_Ovaj je dinosaur bio srednje veliki grabe\xc5\xbeljivac lake gra\xc4\x91e, koji se vjerojatno hranio dinosaurima biljo\xc5\xbederima.'